**III.** **Stratigrafia Teritoriului Republicii Moldova**

**5. Stratigrafia fundamentului**

Deoarece o bună parte a Republicii Moldova se află în apropierea nemărginită a *Scutului Cristalin Ucrainean*, este logic a utiliza *Schema stratigrafică de corelare a formaţiunilor precambriene a Scutului Cristalin Ucrainean,* elaborată la 7 iunie 1984 de către *Comitetul Stratigrafic Regional al Ucrainei (CSRU)*.

Sub aspectul geocronologico-stratigrafic cel mai adecvat principiu metodologic în studiul geologic al pantei de sud-vest a *Platformei Europene de Est*, constă în corelarea unor formaţiuni cristaline ultrametamorfozate în cadrul unei unităţi geotectonice regionale sau locale.

Din punct de vedere geologico-structural în cadrul *Scutului Cristalin Ucrainean* sunt desemnate mai multe zone specifice, una dintre ele fiind panta de sud-vest, situată între râurile Nistru şi Bug. Astfel rocile cristaline cercetate în această zonă pot fi incluse în *Seria stratigrafică Nistru-Bug.* Rocile prezintă diverse varietăţi ultrametamorfozate şi formează în fundament două megablocuri – *Podolsk* şi *Bug-Rosinsk* sau, în alte prezentări - *Podolsk* şi *Beloţerkovsk*, delimitate unul de altul de *Falia Nemirovsk*, orientată în direcţie de nord-vest şi care se află în afara teritoriuluiRepublicii Moldova.

Rocile metamorfogene ale *Seriei Nistru-Bug* alcătuiesc un complex stratigrafic şi sunt cele mai vechi formaţiuni din regiune. În baza compoziţiei litologice seria este diferenţiată în câteva unităţi stratigrafice locale (*Tabelul 1*). Teritoriile din regiunile geografice, indicate în schema corelativă, se deosebesc una de alta din punct de vedere geologic, iar grupele de roci metamorfozate izofaciale formează complexe stratigrafice independente. O trăsătură comună a seriilor constă în prezenţa numeroaselor roci metamorfozate în faciesul granulitic.

Diferenţierea stratigrafică în subdiviziuni inferioare este o problemă, dar, cu unele admiteri, ea poate fi soluţionată în baza rocilor tipice, care fac parte din compoziţia seriei. Astfel, în cadrul *Megablocului Beloţerkovsk* (*Bug-Rosinsk*), din regiunea centrală a Bazinului râului Nistru, sunt delimitate unităţi metamorfice stratificate *Tâvrovsk*, *Pavlovsk* şi *Zelenolevadovsk*.

În cadrul blocului *Podolsk*, stratele bazale *Tâvrovsk* sunt acoperite de strate *Berezinsk*.

Formaţiunile proterozoicului inferior spre nord-vest de teritoriul Republicii Moldova alcătuiesc *Seria Bugului, care* este diferenţiată în *Formaţiunile stratificate Koşaro-Alexandrovsk*, *Haşcevato-Zavalevsk* şi *Sinţevsk*. Subdiviziunea stratigrafică locală *Seria Bugului* poartă un caracter condiţional şi este evidenţiată numai în baza compoziţiei litologice, deosebită de *Seria* *Nistru-Bug* (*CSRU*). Aici sunt frecvent depistate cuarţite (până la 50% din masa totală a rocilor), roci cu o cantitate relativ mai mare de alumosilicaţi, roci carbonatice şi gnaise grafitice.

În formaţiunile cristaline ale proterozoicului inferior sunt frecvente rocile granitice ultrametamorfozate izofacial. Perioada şi consecutivitatea de constituire a formaţiunilor ultrametamorfice reflectă evoluţia proceselor geodinamice ale zonelor preponderent formate din granitoide, metamorfozate ulterior în diverse faciese metamorfice progresive sau regresive.

Analizând procesele magmatice şi de ultrametamorfism, care au avut loc în precambrianul scuturilor cristaline euroasiatice, granitoidele proterozoice şi arhaice pot fi sistematizate în grupe specifice: grupa charnockitelor, migmatitelor şi enderbitelor ale formaţiunilor pregeosinclinale, grupa migmatit-granitică a formaţiunilor singeosinclinale şi a formaţiunilor granitice postgeosinclinale cu o compoziţie mixtă şi grupa alaskit-pegmatitică.

În limitele pantei de sud-vest a *Scutului Cristalin Ucrainean* sunt evidenţiate trei complexe de roci granitice de vârstă diferită: formaţiunea enderbitelor, formaţiunea plagiogranitelor şi tonalitelor, formaţiunea granitelor şi charnockitelor.

Rocile fundamentului cristalin din nordul şi nord-vestul Interfluviului Nistru-Prut au fost permanent modificate într-un proces metamofic regresiv (diaftoreză). Rocile regresiv metamorfozate, specifice după conţinut, formează în crusta din regiunea centrală a bazinului r. Nistru terenuri fragmentate, care pot fi cercetate fără probleme şi reprezentate la scara 1:200000.

Tabelul 1

Formaţiunile cristaline din regiunea de sud-vest a Scutului Cristalin Ucrainean (Zaharov, 1987)

|  |  |  |  |  |
| --- | --- | --- | --- | --- |
| n·106  ani | Unitate  stratigrafică  generală | Formaţiuni petrografice  şi complexe de roci | Unitatea stratigrafică locală | |
| Serii | Formaţiuni stratificate |
| -  -  -  -  -  -  -  -  - 2000  -  -  -  -  -  -  -  -  -  - 2500  -  - | Proterozoicul inferior | - 2000  - Formaţiunea  - charnockitelor  - şi granitelor  - 2200  - 2550  - Formaţiunea  - plagiogranitelor  - şi tonalitelor  -  - 2800  - 2850  -  - Formaţiunea  - enderbitelor  -  -  - 3150  - 3300  -  -  - Complexul  - de roci  - ultrametamorfice  -  -  -  - 3750 | - 1600  -  -  -  -  - Seria Bugului  -  -  -  -  -  - 2150 | - 1600  -  - Stratele Sinţevsk  -  -  - 1850  - Stratele Haşcevato-  - - Zavalievsk  - 2000  - Stratele Coşaro-  - - Alexandrovsk  - 2150 |
| -  -  -  -  -  -  -  - 3000  -  -  -  -  -  - | Arhaicul superior | - 2950  -  -  -  -  -  - Seria Nistru-Bug  -  -  -  -  -  -  -  -  - 3700 | - 2950  -  -  - Stratele  - Zelenolevadovsk  -  -  - 3250  -  - Stratele Pavlovsk  -  - 3450  -  - Stratele Tâvrovsk  -  - 3700 |
| -  -  -  - 3500  -  -  -  -  -  -  -  -  -  - 4000 | Arhaicul inferior |

1. *Grupa Arhaică*

1.1. *Formaţiuni stratificate*

1.1.1. *Seria Nistru-Bug*

#### În limitele Teritoriului, Seria Nistru-Bug este prezentată numai de Stratele Tâvrovsk şi Pavlovsk.

1.1.1.1. *Stratele Tâvrovsk*

Rocile acestei subdiviziuni stratigrafice locale se află la baza formaţiunilor arhaice din zonă şi prezintă o formaţiune geologică complexă, alcătuită din şisturi cristaline şi gnaise aşezate în zăcământ între rocile granitice. Rocile de *Tâvrovsk* sunt modificate de procesele ulterioare de migmatizare, ultrametamorfism şi palingeneză, formând şlire şi corpuri lenticulare cu greu identificate între alte metamorfite. În cadrul teritoriului republicii Moldova rocile respective sunt identificate fragmentar şi sunt prezentate de şisturi cristaline amfibol-piroxen-plagioclazice, amfibol-hipersten-plagioclazice sau piroxen-plagioclazice.

1.1.1.2. *Stratele Pavlovsk*

Asemănător rocilor de *Tâvrovsk*, rocile din *Formaţiunea straificată Pavlovsk* formează fragmente ale structurilor locale, situate între granitele ultrametamorfozate. Corpurile formate din rocile de *Pavlovsk* generează anomalii magnetice locale, care se corelează într-o zonă circulară relativ mică după dimensiuni, cu un nucleu alcătuit din migmatite şi alaskite. Rocile tipice de *Pavlovsk* sunt prezentate preponderent din plagiognaise cu cantităţi reduse de granaţi sau plagiognaise granatice cu o cantitate de granat până la 10% din volum.

1.2 *Formaţiunile granitelor arhaice*

Specificul formaţiunilor arhaice ale scuturilor cristaline se manifestă prin prezenţa numeroaselor varietăţi litologice ale rocilor granitice, care se află în legături corelative cu alte roci cristaline ale mediului litosferic şi pot fi cercetate din punct de vedere geocronologic. Formaţiunile granitice arhaice sunt genetic legate cu etapele finale ale ciclurilor geotectonice active şi sunt prezentate de *Formaţiunea enderbitelor* .

* + 1. *Formaţiunea enderbitelor*

Formaţiunea este prezentată de un grup de roci granitice specifice, care poate fi inclusă în componenţa *Seriei Nistru-Bug* şi este alcătuită din următoarele roci: enderbite, plagioenderbite, diorit-enderbite, plagiogranite şi mai rar enderbite. Această consecutivitate litologică poate fi un produs al proceselor de migmatizare. Rareori, între rocile formaţiunii cu o compoziţie granitică sunt depistate corpuri mici lenticulare de gabbro-norite.

* 1. 2. *Grupa Proterozoică (Proterozoicul inferior). Formaţiunea charnockitelor şi granitelor*

În zona centrală a bazinului r. Nistru rocile grupei proterozoice sunt prezentate în general numai de *Formaţiunea charnockitelor şi granitelor*.

În literatura de referinţă această formaţiune este prezentă şi sub denumirea de *Complexul Berdicevsk*. Cele mai frecvente roci ale formaţiunii sunt migmatitele cu un aspect tipic de granite, având o textură caracteristică în pete. De regulă, migmatitele *Formaţiunii charnockitelor şi granitelor* se intercalează într-un mod natural cu granitele leucocrate – alaskitele Pentru granitele formaţiunii este specifică prezenţa unor structuri lenticulare în dimensiuni mici, care pot fi confundate cu corpuri pegmatitice. E de menţionat, că charnockite nu au o răspândire largă.